Adolphus Sax
Antonius Iosephus "Adolphus" Sax (Francogallice Antoine-Joseph "Adolphe" Sax, natus Dionanti die 6 Novembris 1814; mortuus Lutetiae die 7 Februarii 1894) fuit musicorum instrumentorum artifex et inventor Belgicus.

Vita 
Adolphus filius Caroli Iosephi Sax rectoris officinae instrumentorum musicorum Bruxellis in urbe Belgica ab anno 1835 vixit. Iam a pueritia tibia et clarineto canere didicerat, sed maxime innotuit inventis instrumentis inflatilibus, quorum notissimum est saxophonum, quod omnino in octo magnitudines figuravit. Cuius instrumenti diplomam inventionis Francicam anno 1846 adeptus est. Anno 1857, praeceptor saxophoni apud Conservatorium Parisiense factus est.

Honores 
Adolphus Sax miles ordinis Coronae Quercus regis Nederlandiae fuit.

3534 Sax, asteroides systematis solaris anno 1936 repertus, nomen in eius honorem recepit.

Bibliographia 
 Haine, Malou. 1980. Adolphe Sax. Editions Université Bruxelles.
 Horwood, Wally. 1980. Adolphe Sax, 1814–1894, Bramley Books.
 Thiollet, Jean-Pierre. 2004. Sax, Mule & Co. Lutetiae: H & D.

Notae

Nexus externi 

 VIAF: de Adopho Sax

Factores instrumentorum musicorum
Incolae Belgicae
Incolae Franciae
Inventores